SET ปิดบวก 9 จุด รับแรงหนุน Window Dressing ลุ้นพรุ่งนี้วิ่งต่อ แนวต้าน 1,600
SET ปิดบวก 9 จุด รับแรงหนุน Window Dressing ลุ้นพรุ่งนี้วิ่งต่อ แนวต้าน 1,600
29 มี.ค. 2564

ผู้สื่อข่าวรายงานว่า ดัชนีปิดตลาดวันนี้ที่ระดับ 1,583.89 จุด เพิ่มขึ้น 9.03 จุด (+0.57%) มูลค่าการซื้อขาย 71,308.38 ล้านบาท
10 หุ้นดันดัชนีวันนี้

ด้านนายชัยยศ จิวางกูร ผู้ช่วยผู้อำนวยการฝ่ายวิเคราห์หลักทรัพย์ บล.กรุงศรี กล่าวว่า ตลาดหุ้นไทยวันนี้ปรับตัวขึ้นได้ดีกว่าตลาดต่างประเทศ โดยตลาดหุ้นในภูมิภาคเอเชียที่เคลื่อนไหวทั้งในแดนบวก-ลบ ส่วนตลาดในยุโรปก็บวกเล็กน้อย ขณะที่ดาวโจนส์ฟิวเจอร์สติดลบราว 170 จุด ทั้งนี้ตลาดบ้านเราได้รับแรงหนุนจากการทำ Winddow Dressing ก่อนปิดงบฯไตรมาส 1/64 แต่วอลุ่มเทรดโดยรวมยังไม่มาก ดังนั้นการเด้งรอบนี้จึงไม่แข็งแกร่ง
นอกจากนี้ ตลาดฯยังไม่มีปัจจัยใหม่เข้ามากระตุ้นด้วย ทำให้มีการเล่นเก็งกำไรหุ้นเป็นรายตัวตามปัจจัยเฉพาะตัว ขณะเดียวกันต่างก็ยังต้องติดตาม PMI ภาคการผลิตของทั้งยุโรป และสหรัฐฯ รวมถึงติดตามการประชุมกลุ่มโอเปกในสัปดาห์นี้ และส่วนปัจจัยในประเทศให้ติดตามตัวเลขเศรษฐกิจรายเดือนที่แบงก์ชาติจะประกาศออกมาในวันที่ 31 มี.ค.นี้
แนวโน้มการลงทุนในวันพรุ่งนี้ (30 มี.ค.) นายชัยยศ กล่าวว่า ตลาดฯคงจะยังเคลื่อนไหวในแดนบวกได้ โดยมีแนวรับ 1,570 จุด ส่วนแนวต้าน 1,600 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
BANPU มูลค่าการซื้อขาย 2,546.95 ล้านบาท ปิดที่ 13.10 บาท เพิ่มขึ้น 0.70 บาท
CPALL มูลค่าการซื้อขาย 2,240.99 ล้านบาท ปิดที่  69.00 บาท เพิ่มขึ้น 1.25 บาท
PTT มูลค่าการซื้อขาย 2,024.28 ล้านบาท ปิดที่ 40.75 บาท เพิ่มขึ้น 0.50 บาท
ACE มูลค่าการซื้อขาย 2,019.19 ล้านบาท ปิดที่ 4.08 บาท ราคาไม่เปลี่ยนแปลง
SCC มูลค่าการซื้อขาย 1,630.74 ล้านบาท ปิดที่ 398.00 บาท เพิ่มขึ้น 3.00 บาท